Organizēt fotogrāfijas, piešķirot tām etiķetes.

# Fotogrāfiju tagošana

Jūs varat izvēlētajām fotogrāfijām piešķirt vienu vai vairākus tagus. Tags var būt viens vai vairāki vārdi, kurus varat saistīt ar šīm fotogrāfijām.

Lai pievienotu jaunu tagu fotogrāfijām, izvēlieties attiecīgās fotogrāfijas un veiciet vienu no šīm darbībām:

Izvēlieties Tagi Pievienot tagus....

Spiediet Ctrl T.

Velciet un nometiet izvēlētās fotogrāfijas uz vēlamā taga.

Ja izmantojat Ctrl T vai Tagi Pievienot tagus..., varat ierakstīt vienu vai vairāku tagu nosaukumus, atdalot tos ar komatiem. Kad tags ir izveidots, varat to pārdēvēt, izvēloties to tagu sānu joslā un izvēloties Tagi Pārdēvēt tagu "[nosaukums]"..., veicot labo klikšķi un izvēloties Pārdēvēt... vai dubultklikšķinot tagu sānu joslā.

Lai mainītu, kuri tagi ir saistīti ar kurām fotogrāfijām, izvēlieties attiecīgo fotogrāfiju , izvēlieties Tagi Modificēt tagus... vai spiediet labo peles pogu uz fotogrāfijas un izvēlieties Modificēt tagus... un rediģējiet ar komatiem atdalīto sarakstu. Lai izņemtu tagu no vienas vai vairākām fotogrāfijām, vispirms izvēlieties attiecīgo tagu sānu joslā, tad izvēlieties fotogrāfijas, ko vēlaties izņemt un izvēlieties Tagi Izņemt tagu "[nosaukums]" no fotogrāfijām vai spiediet labo peles pogu uz fotogrāfijām un izvēlieties Izņemt tagu "[nosaukums]" no fotogrāfijām.

Lai pavisam izdzēstu tagu, izvēlieties to tagu sānu joslā un izvēlieties Tagi Dzēst tagu "[nosaukums]" vai spiediet labo peles pogu un izvēlieties Dzēst tagu "[nosaukums]".

Izveidojot tagu, tas parādīsies sānu joslā sadaļā Tagi, kas ir slēpts, ja nav neviena taga. Fotogrāfijām var būt piesaistīti vairāki tagi. Sānu joslā, uzspiežot uz taga, redzēsiet visas fotogrāfijas, kurām ir šis tags.

# Hierarhiskie tagi

Shotwell atbalsta hierarhiskos tagus. Jūs varat pārkārtot tagus, velkot un nometot tos vienu otrā. Lai izveidotu jaunu apakštagu, spiediet labo peles pogu uz taga un izvēlieties Jauns.

Hierarhiskie tagi jums palīdz kārtot tagu sarakstu tuvāk jūsu domāšanas veidam; piemēram, jūs varat saglabāt vietu tagus “Kalni” vai “Pludmale” zem taga “Vietas”, kas var būt zem taga “Vasaras brīvdienas”.

Ņemiet vērā, ka virstaga dzēšana dzēsīs arī tā apakštagus.