Ismerje meg a fényképek megjelenítésének különböző módjait: rácsban, a főablakot kitöltve vagy a teljes képernyőt kitöltve.
Kelemen Gábor
kelemeng at gnome dot hu 2014.
Úr Balázs
urbalazs at gmail dot hu 2015, 2016.

# Fényképnézetek

Amikor kiválaszt egy gyűjteményt az oldalsávban, a Shotwell annak minden fényképét megjeleníti a fő ablakterületen. A jobb alsó sarokban lévő csúszka segítségével módosíthatja a bélyegképek megjelenítési méretét. A bélyegképek mérete a plusz és mínusz billentyűkkel (+ és -) vagy a Ctrl lenyomásával és az egérgörgő egyidejű mozgatásával is módosítható.

Egy fényképet duplán rákattintva teljes képernyőn jeleníthet meg. Innen a gyűjtemény más fényképeire az Előre és Hátra gombokkal léphet. A gyűjteményhez való visszatéréshez kattintson duplán a fényképre, vagy nyomja meg az Esc billentyűt.

Egy fénykép teljes képernyős módban való megjelenítésekor az eszköztáron lévő csúszka vezérli a nagyítást. A fénykép megfogásával és húzásával tetszőleges irányba görgetheti a fényképet. Nagyíthat is az egérgörgő használatával, vagy a következő gyorsbillentyűk megnyomásával: Ctrl0 a teljes képhez, Ctrl1 a 100%-hoz (1 képpont a fényképen = 1 képpont a képernyőn), és Ctrl2 a 200%-hoz (1 képpont a fényképen = 2x2 képpont a képernyőn).

A Shotwell teljes képernyős módot is kínál a fényképek megjelenítéséhez. Válassza a Nézet Teljes képernyő menüpontot, vagy nyomja meg az F11 billentyűt. A teljes képernyős eszköztár megjelenítéséhez vigye az egérmutatót a képernyő aljára. Az eszköztár a gyűjteményben mozgásra, az eszköztár rögzítésére (hogy ne tűnjön el) és a teljes képernyős nézet elhagyására használható gombokat kínál.

# Videók megjelenítése

Amikor duplán kattint egy videóra, a Shotwell egy külső videolejátszót indít el a videó lejátszásához. Jelenleg nem lehetséges videót lejátszani teljes ablakos módban a Shotwellben, vagy magán a Shotwellen belül.