Fényképek rendezése azok felcímkézésével.
Kelemen Gábor
kelemeng at gnome dot hu 2014.
Úr Balázs
urbalazs at gmail dot hu 2015, 2016.

# Fényképek címkézése

A kijelölt fényképekhez címkéket rendelhet. Egy címke lehet egy vagy több szó, amelyet hozzá szeretne rendelni azokhoz a fényképekhez.

Új címkék fényképekhez adásához válassza ki a címkézendő fényképeket, majd tegye a következők egyikét:

Válassza a Címkék Címkék hozzáadása… menüpontot.

Nyomja le a Ctrl T billentyűkombinációt.

Fogja meg a kijelölt fényképeket, és ejtse azokat a kívánt címkére.

Ha a Ctrl T billentyűket vagy a Címkék Címkék hozzáadása… menüpontot használja, akkor vesszővel elválasztva beírhat több címkenevet is. Ha létrehozott egy címkét, akkor átnevezheti azt az oldalsávon való kiválasztással, és a Címkék„[név]” címke átnevezése… menüpont választásával, ha a jobb egérgombbal kattint rá, és az Átnevezés… menüpontot választja, vagy duplán kattint a címkére az oldalsávon.

Annak módosításához, hogy mely címkék legyenek hozzárendelve egy adott fényképhez, jelölje ki a fényképet, válassza a Címkék Címkék módosítása… menüpontot, vagy kattintson a jobb egérgombbal egy fényképre, és válassza a Címkék módosítása… lehetőséget, majd szerkessze a vesszővel elválasztott listát. Egy címke fényképekről eltávolításához először jelölje ki az adott címkét az oldalsávon, majd jelölje ki azokat a fényképeket, amelyekről el szeretné távolítani, és válassza a Címkék„[név]” címke eltávolítása a fényképekről menüpontot, vagy kattintson a jobb egérgombbal a fényképekre, és válassza a „[név]” címke eltávolítása a fényképekről menüpontot.

Egy címke teljes törléséhez jelölje ki a címkét az oldalsávon, és válassza a Címkék„[név]” címke törlése menüpontot, vagy kattintson az egér jobb gombjával, és válassza a „[név]” címke törlése menüpontot.

Ha létrehoz egy címkét, akkor az meg fog jelenni az oldalsávon a Címkék elem alatt, amely nem látható, ha nincsenek címkék. A fényképekhez több címkét is lehet csatolni, és amikor rákattint az oldalsávon egy adott címke nevére, akkor látni fogja az összes fényképet, amely ahhoz a címkéhez van rendelve.

# Hierarchikus címkék

A Shotwell támogatja a hierarchikus címkéket is. Újrarendezheti a címkéit fogd és vidd módon egymásra rakva. Egy új alcímke létrehozásához kattintson az egér jobb gombjával egy címkére, és válassza az Új menüpontot.

A hierarchikus címkék segítségére lehetnek abban, hogy a címkelistáját oly módon rendezhesse, ahogy az a legjobban illeszkedik a gondolkodásához. Például hely címkéket tárolhat – mint „Hegyek” vagy „Tengerpart” – egy „Helyek” szülőcímke alatt, amely szintén el lehet helyezve a „Nyári szabadság” címke alatt.

Ne feledje, hogy egy szülőcímke törlése törölni fogja annak gyermekcímkéit is.