Saglabāt Shotwell bibliotēku sinhronu ar datnēm diskā.

# Fotogrāfiju datnes

Katra fotogrāfija Shotwell bibliotēkā atbilst datnei jūsu cietajā diskā. Shotwell ir vairākas iespējas, kas palīdz saglabāt sinhroni Shotwell bibliotēku un datnes diskā.

# Pielāgota direktoriju šablona izmantošana

Shotwell jums ļauj norādīt, kā saglabāt direktorijas jūsu bibliotēkā. Jūs to varat izdarīt, mainot iestatījumus Direktoriju struktūra un Šablons dialoglodziņā Iestatījumi. Jūs varat izmantot iepriekš izveidotus šablonus vai izvēlēties Pielāgots un ievadīt paši savu.

Pieejamie simboli direktoriju šablonam sākas ar % (procentu zīme). Vērtības, ko šie simboli veido, ir atkarīgi no lokalizācijas, tāpēc iegūtie rezultāti uz jūsu datoriem var atšķirties no piemēriem zemāk.

| Simbols | Nozīme | Piemērs
| %Y | Gads: pilns | 2011
| %y | Gads: divi cipari | 11
| %d | Mēneša diena, vienmēr divi cipari | 03
| %A | Dienas nosaukums: pilns | Trešdiena
| %a | Dienas nosaukums: saīsināts | Tr
| %m | Mēneša numurs, vienmēr divi cipari | 02
| %b | Mēneša nosaukums: saīsināts | Feb
| %B | Mēneša nosaukums: pilns | Februāris
| %I | Stunda: 12 stundu formāts | 05
| %H | Stunda: 24 stundu formāts | 17
| %M | Minūte | 16
| %S | Sekunde | 30
| %p | AM vai PM | PM

There are other symbols available; please check the manual for strftime by running the command man strftime if you need one that isn't listed here.

# Automātiskā fotogrāfiju importēšana

Shotwell var automātiski importēt jaunās fotogrāfijas, kas parādās bibliotēkas direktorijā. Bibliotēkas direktorija parasti ir Attēli direktorija mājas mapē; jūs varat mainīt tās atrašanās vietu logā Iestatījumi.

Lai ieslēgtu automātisko importēšanu, ieķeksējiet lodziņu Sekot līdzi jaunām datnēm manā bibliotēkā logā Iestatījumi.

Shotwell var arī sekot simboliskajām saitēm automātiski importētajās direktorijās.

# Automātiskā importēto fotogrāfiju pārdēvēšana uz mazo burtu reģistru

Shotwell var automātiski mainīt importēto fotogrāfiju datņu nosaukumus uz mazo burtu reģistru. Lai to ieslēgtu, izvēlieties Rediģēt Iestatījumi, logā Iestatījumi izvēlieties kasti Pārdēvēt importētās datnes uz mazajiem burtiem.

# Metadatu tūlītēja rakstīšana

Pēc noklusējuma Shotwell nemaina fotogrāfiju datnes, pat rediģējot fotogrāfijas vai mainot to tagus vai nosaukumus. Shotwell ieraksta šīs izmaiņas tikai savā datubāzē.

Lai mainītu šo uzvedību, varat ieslēgt izvēles rūtiņu Rakstīt tagus, nosaukumus un citus metadatus fotogrāfiju datnēs dialoglodziņā Iestatījumi. Kad šī opcija ir ieslēgta, veicot izmaiņas fotogrāfijā, Shotwell ierakstīs sekojošos metadatus vairumā fotogrāfiju datēs:

nosaukumi

tagi

vērtējumi

rotācijas informācija

laiks/datums

Shotwell saglabā šo informāciju fotogrāfiju datnēs EXIF, IPTC un / vai XMP formātos. Ņemiet vērā, ka Shotwell fotogrāfiju datnēs var rakstīt tikai JPEG, PNG un TIFF formātos, bet ne BMP, RAW vai video datnēs.

# Izpildlaika pārraudzīšana

Kamēr Shotwell ir palaists, tas pamana izmaiņas, kas no ārpuses notiek ar fotogrāfijām. Kad fotogrāfijas datnes mainās, Shotwell pārlasa datni un atjaunina jūsu fotogrāfijas skatu un metadatus.

Ņemiet vērā, ka palaižoties Shotwell visās fotogrāfiju datnēs pārbauda, vai ir izmaiņas, bet pēc palaišanās tikai bibliotēkas direktorijas mape tiek uzraudzīta reālā laikā. Mēs ceram nākošajos laidienos šo ierobežojumu noņemt.